Pärm Racing Teamil on ka oma fännklubi ja seejuures päris arvukas. Teinekord tullakse Soome 3-4 auto  kaupa neid vaatama ja kaasa elama. Hoolimata sellest, et soomlased on tulnud ringrajasõidus maailmameistriks ja sõitjaid on seal märksa enam kui meil, on võrreldes Soomega Eestis motospordihuvilisi inimesi väga palju. "Audrus on rajaäär võistluse ajal ikka rahvast täis," ütleb Peeter. Soome rajad on rajatud asustusest kaugele, sinna jõudmine keeruline ja ringrajavõistlustel publikut ei ole.